**Príloha č. 2**

Projektová dokumentácia pre stavebné povolenie v podrobnostiach pre realizáciu stavby, odborný autorský dohľad a inžinierska činnosť s vydaním právoplatného stavebného povolenia pre stavbu **„Odvodnenie miestnej komunikácie ul. Veľký diel, Žilina“**.

**Rozsah prác na spracovanie projektovej dokumentácie**:

- projekt bude riešiť odvodnenie miestnej komunikácie ul. Veľký diel,

- po vybudovaní chodníka a cyklistickej komunikácie V6 popri pozemnej komunikácii nie je vyriešené odvodnenie miestnej komunikácie ul. Veľký diel, čo spôsobuje vymývanie krajnice a následné deformácie a poruchy na všetkých konštrukčných vrstvách vozovky,

- projekt bude obsahovať projekt organizácie dopravy a projekt dočasného dopravného značenia,

- dokumentácia bude obsahovať všetky objekty, ktoré sú potrebné pre realizáciu stavby, výkaz výmer a rozpočet a časti PD v súlade s príslušnými normami a predpismi,

- v cene za spracovanie projektu bude aj geodetické zameranie skutkového stavu a jeho digitalizácia, zabezpečenie všetkých súvisiacich podkladov, pasport inžinierskych sietí,

- dodanie projektovej dokumentácie 10 x v tlačenej forme, 1 x elektronicky – PDF, DOC, XLS, DWG, DGN, vrátane rozpočtu a výkazu výmer,

- súčasťou predmetu plnenia bude kladné stanovisko OR PZ ODI v Žiline (žiadosť vystaví objednávateľ),

- samotný návrh riešenia bude zhotoviteľ PD konzultovať s objednávateľom v dostatočnom časovom predstihu,

- dodávateľ dodá PD v požadovanom množstve a kvalite až po predchádzajúcom schválení naprojektovaného riešenia (t.j. obojstrannom odsúhlasení PD) najneskôr 10 dní pred termínom odovzdania a schválení plánovaných nákladov objednávateľom,

- dodávateľ uvedie v TS predpokladaný termín realizácie diela podľa spracovanej PD (napr. počet mesiacov),

- cena bude obsahovať aj výkon autorského dozoru,

- všetky projektové práce budú spracované v stupni pre stavebné povolenie s podrobnosťami pre realizáciu stavby,

- súčasťou ceny plnenia bude aj cena za inžiniersku činnosť so záväznými kladnými stanoviskami príslušného stavebného úradu,

- súčasťou ceny plnenia sú aj poplatky a kolky pre príslušné konanie,

- súčasťou PD bude aj fotodokumentácia súčasného stavu (na CD),

- pri spracovaní projektov: požiadavka na spracovanie situácie záberu dotknutých pozemkov stavbou (pozn. upresniť si pred každou stavbou),

- zhotoviteľ bude konzultovať navrhované projekčné riešenie a návrh rozpočtu (prípadné jeho delenie na časti) s objednávateľom najmenej 10 pracovných dní pred odovzdaním projektovej dokumentácie podľa dohodnutého termínu,

- na vyzvanie objednávateľom sa dodávateľ zaväzuje byť účastný ako tvorca PD pri preberaní stavby so zhotoviteľom pred jej realizáciou za účelom objasnenia naprojektovaného riešenia.

**Rozsah prác na vykonanie inžinierskej činnosti (IČ) a pri výkone odborného autorského dohľadu (OAD) v zmysle ZoD.**

**Zmluva nadobudne platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 Občianskeho zákonníka na webovom sídle Objednávateľa.**